****

# LÄHIJOHTAMISEN HAASTEET TYÖYHTEISÖSSÄ

**Suomen ryhmäpsykoterapia ry** **järjestää kymmenen kertaa kestävän opetusjakson, joka antaa valmiuksia ymmärtää paremmin työyhteisössä tapahtuvia psykodynaamisia prosesseja ja ilmiöitä.** Nämä yhteisöprosessit ja -ilmiöt vaikuttavat merkittävästi työyhteisön toiminnan sujuvuuteen ja tuloksellisuuteen, joten esimiehen on hyvä olla tietoinen niiden psykodynaamisesta luonteesta. Koulutuksessa tarkastellaan erityisesti sellaisia työyhteisöjen ryhmätapahtumia, jotka liittyvät työyhteisön ilmapiiriin, yhteistyön tekemiseen ja siinä oleviin vaikeuksiin. Usein nämä ilmiöt ovat ongelmallisia myös lähijohtamisen kannalta johtaen esimerkiksi työyhteisön perustehtävän välttämiseen. Lähijohtamisen erilaiset haasteet ja esimieheen kohdistuvat odotukset ovat edelleen tarkastelun kohteena kuten myös uudet näkökulmat johtamiseen.

**Kohderyhmä**

Opintokokonaisuus lisää esimiehen valmiuksia tunnistaa erilaisia työyhteisöjen ryhmäilmiöitä, jotka häiritsevät perustehtävän suorittamista. Näin opetus soveltuu etenkin johto- ja esimiestehtävissä toimiville. Se sopii myös yhteisödynamiikasta kiinnostuneille asiantuntija-, hoito-, kehittämis-, ohjaus- ja koulutustehtävissä toimiville.

**Koulutuksen toteutus**

Koulutus on luonteeltaan työnohjauksellista koulutusta, jossa osallistujat tuovat työnohjaukseen ja yhdessä tapahtuvaan tarkasteluun omia ongelmatilanteitaan työntekijöinä. Opetus toteutetaan vuoden 2018 aikana yhteensä kymmenenä seminaaripäivänä keskiviikkoisin. Seminaaripäivän rakenne on seuraava:

09.00 – 11.30 luento pienine taukoineen

11.30 – 12.30 lounastauko

12.30 – 13.30 koulutusryhmän analyyttinen tarkastelu

13.30 – 14.00 kahvitauko

14.00 – 15.30 työnohjaus

Ryhmän analyyttinen tarkastelu -osio antaa mahdollisuuden koulutusryhmässä esiin nousseiden ilmiöiden tarkasteluun ja jakamiseen. Työnohjaus-osiossa keskitytään osallistujien työssään kokemiin ongelmatilanteisiin, joita pyritään hahmottamaan ja ratkaisemaan koulutusryhmän ja työnohjaajan avulla.



**Kouluttajat**

Kouluttajina toimivat Suomen ryhmäpsykoterapia ry:n ([www.suomenryhmapsykoterapia.fi](http://www.suomenryhmapsykoterapia.fi)) koulutusryhmäpsykoanalyytikot ja organisaatiokonsultointiin erikoistuneet henkilöt. Suomen ryhmäpsykoterapia ry on vahva suomalainen osaaja ryhmäpsykoanalyysin ja ryhmäpsykoterapian kouluttajana sekä ryhmädynamiikan ja työyhteisöilmiöiden asiantuntijaorganisaationa. Osa kouluttajista on myös Organisaatiodynamiikka FINOD ry:n jäseniä ([www.finod.fi](http://www.finod.fi)).

Osallistumismaksu on koko opetusjakson ajalta **1980 euroa + alv (24 %)**. Maksu on mahdollista suorittaa myös kahdessa erässä**.**

Koko koulutuksen läpikäyneille annetaan todistus koulutuksesta.

**Ilmoittautuminen ja tiedustelut**

Osanottajamäärä on rajoitettu. Osanottajat otetaan ilmoittautumisjärjestyksessä. **Ilmoittautuminen suoritetaan kirjallisesti oheisella lomakkeella 23.12.2017 mennessä.**

Tiedusteluihin vastaa Pertti Muurinen puh. 0400-879344, email [perttimuurinen@gmail.com](mailto:perttimuurinen@gmail.com)

Kirjalliset ilmoittautumiset lähetetään joko Suomen ryhmäpsykoterapia ry:n kotisivuilla [www.suomenryhmapsykoterapia.fi](http://www.suomenryhmapsykoterapia.fi) olevan ilmoittautumislomakkeen välityksellä tai tämän markkinointikirjeen lopussa olevalla lomakkeella osoitteeseen:

Suomen ryhmäpsykoterapia ry

Itäinen Teatterikuja 1 E 27 c/o Pertti Muurinen

00100 HELSINKI